armvectores/hy_wikipedia_2023 huggingface dataset:
2010 Summer Tour EP

2010 Summer Tour EP, ամերիկյան ռոք խումբ Paramore֊ի մինի ալբոմը, թողարկված՝ 2010 թվականին, Honda Civic Tour-ի ժամանակ։


== Երգացանկ ==


== Ծանոթագրություններ ==


== Արտաքին հղումներ ==
The Paramore Webstore
Շտյոտվանգ

Շտյոտվանգ (գերմ.՝ Stöttwang), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1817 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 19,79 կմ²։ Պաշտոնական կոդ՝ 09 7 77 172։


== Ծանոթագրություններ ==


== Արտաքին հղումներ ==
Պաշտոնական կայք
Ալինդայի ընտանիք

Ալինդայի ընտանիք, ոչ մեծ աստերոիդների խումբ է, տեղաբաշխված աստերոիդների հիմնական գոտում։ Այս ընտանիքի աստերոիդներին առանձնահատուկ են 2,5 ա. մ. մեծ կիսաառանցքներ և զգալի էքսցենտրիսիտետ 0,4 - 0,65։ Ընտանիքը անվանվել է իր ամենամեծ անդամի՝ (887) Ալինդայի անունով։
Այս աստերոիդները իրենց զգալի էքսցենտրիսիտետով պարտական են հսկա մոլորակ Յուպիտերին։ Ալինդայի աստերոիդների ընտանիքի մարմինները գտնվում են աստերոիդների գոտու չափացանց քիչ բնակեցված շրջանում, որին հատուկ է ուժեղ 3:1 ուղեծրային ռեզոնանս Յուպիտերի հետ, որտեղ աստերոիդի երեք պտույտին Արեգակի շուրջ համապատասխանում է Յուպիտերի մեկ պտույտ։ Այսինքն, ամեն աստերոիդի երեք տարին մեկ անգամ տեղի է ունենում մերձեցում Յուպիտերի հետ, որի ընթացքում հսկա մոլորակը ունենում է ուժեղ ձգողական ազդեցություն աստերոիդի վրա, ինչ և բերում է էքսցենտրիսիտետի աստիճանական աճին, այս պատճառով ընտանիքի աստերոիդների ուղեծրերը չափազանց անկայուն են։
Բացի դա, Ալինդայի ընտանիքի աստերոիդները ունեն նաև մեկ այլ ուժեղ ռեզոնանս, այս անգամ արդեն Երկրի հետ՝ 1:4։ Այս խմբի որոշ անդամների մոտ պերիհելին արդեն տեղաբաշխված է բավականին մոտ Երկրի ուղեծրին։ Արդյունքում, այս աստերոիդների ուղեծրերի էքսցենտրիսիտետը առաջիկա հազարամյակների ընթացքում ավելի կմեծանա, մինչև նրանց մերձեցումը Երկրի կամ Յուպիտերի հետ կհանգեցնի նրանց անցմանը ավելի կայուն ուղեծրեր։
Պարբերական, չորս տարին մեկ անգամ, Ալինդայի ընտանիքի աստերոիդների մերձեցումները Երկրի հետ դարձնում է նրանց բավականին հարմար մարմիններ ուսումնասիրությունների համար, առաջին հերթին ռադիոաստղագիտության և սպեկտրալ հետազոտութոյւնների համար։ Առավել վառ օրինակներ են (4179) Տուտատիսը և (6489) Գոլևկան։
Մյուս կողմից, եթե այս ընտանիքի աստերոիդը կհայտնվի դիտարկումների համար անհարմար դիրքում, օրինակ, փոքր անկյունային հեռավորության վրա Արեգակից, ապա ռեզոնանսի պատճառով աստերոիդի նման դիրքը Երկրի համեմատ կարող է պահպանվել տասնամյակներով։ Հենց այսպիսի դիրքում է գտնվում 2010 թվականից (1915) Կետսալկոատլ աստերոիդը, որը 1985 թվականից դիտարկվել է միայն մեկ անգամ։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
Սուրբ Ամենափրկիչ վանքի գերեզմանատուն

Սուրբ Ամենափրկիչ վանքի գերեզմանատուն, հայկական ավերված գերեզմանոց նախկին հայաբնակ, ներկայիս Ադրբեջանի Հանրապետության կազմում գտնվող Նախիջևանի Ինքնավար Հանարեպտության Ջուղայի շրջանի համանուն քաղաքում գտնվող Սուրբ Ամենափրկիչ վանքի հարևանությամբ։
Գերեզմանատունը գտնվում էր վանական համալիրի հարավային կողմում՝ 100-110 մետր հեռու։ Այնտեղ ամփոփված էին միաբանների և եպիսկոպոսների աճյունները։ Գերեզմանատան խաչքարերի մեծ մասը վերաբերում են 15-ից 16-րդ դարերին և ունեին հետաքրքիր զարդաձևեր ու պատկերաքանդակներ։ Խորհրդային ժամանակահատվածի կեսերին խաչքարերի մեծ մասը տապալված ու կոտրտված էին կամ կիսով չափ թաղված հողի մեջ։
Գերեզմանատան տարբեր հատվածներում եղել են նաև թաղակապ ծածկով մատուռ-դամբարաններ։
Այժմ գերեզմանոցն ամբողջովին ավերված է։


== Ծանոթագրություններ ==
Տոննա-կիլոմետր

Տոննա-կիլոմետր, երկաթուղային, գետային, ավտոմոբիլային, օդային, սայլային տրանսպորտի բեռնաշրջանառության, ինչպես նաև շարժակազմի կատարած փոխադրական աշխատանքի չափման միավորը։ Տարբերում են տարիֆային տոննա-կիլոմետր, որ որոշվում է տարիֆային (որպես կարգ՝ ամենակարճ) տարածությամբ, և շահագործական տոննա-կիլոմետր, որը որոշվում է փաստացի անցած տարածությամբ։ Վերջինս իր հերթին ստորաբաժանվում է նետո և բրուտո տոննա-կիլոմետրի։ Նետո տոննա-կիլոմետրերի քանակը որոշվում է փոխադրվող տարավորված բեռի (տոննաներով), իսկ բրուտո տոննա-կիլոմետրրերը՝ դրան ավելացրած նաև փոխադրամիջոցի կշռի և հեռավորության (կմ-ներով) արտադրյալով։
Ռահուլա

Անվան այլ կիրառումների համար տե՛ս՝ Ռահուլա (այլ կիրառումներ)
Ռահուլա (ծ. մոտ. մ.թ.ա. 534, այժմյան Հնդկաստանի տարածք) - Սիդհարթա Գաուտամայի (Բուդդայի) և արքայադուստր Յասոդհարայի միակ որդին։ Ռահուլայի ծնունդը շարժառիթ եղավ Բուդդայի՝ արքունիքից հեռանալու և Լուսավորություն որոնելու համար։
Ռահուլան՝ որպես Բուդդայի անմիջական շառավիղ, պաշտամունքի է արժանացած բուդդայականների կողմից և այդ անունը (Ռահուլ ձևով) համատարած արական անձնանուն է Հնդկաստանում և Նեպալում։
Ինչպե՞ս ձեզ հիմա կոչել

«Ինչպե՞ս ձեզ հիմա կոչել» (ռուս.՝ «Как вас теперь называть?»), 1965 թվականի խորհրդային գեղարվեստական ֆիլմ, որը նկարահանել է ռեժիսոր Վլադիմիր Չեբոտարյովը «Մոսֆիլմ» ստուդիայում։
Ֆիլմի պրեմիերան տեղի է ունեցել 1965 թվականի հունիսի 1-ին։ Ֆիլմը դարձել է ԽՍՀՄ կինովարձույթի առաջատարներից մեկը, 1966 թվականին էկրան բարձրանալուց հետո այն դիտել է 36 200 000 հանդիսատես։


== Սյուժե ==
Ֆիլմի գործողությունները տեղի են ունենում Հայրենական մեծ պատերազմի տարիներին՝ թշնամիների կողմից գրավված Պոզսկ քաղաքում։ Կենտրոնում խորհրդային հետախույզների և ֆաշիստների միջև հակամարտությունն է։ Պարտիզանների ու ընդհատակային ուժերի կողմից պայթեցվել է մեծ նավթաբազա։ Առաջացած խուճապը թույլ է տվել ծանոթանալ գեներալ ֆոն Ռոգեի գաղտնի փաստաթղթերին։ Հետաքննությունը վարում է էսեսական գեներալ Գոթբուրգը։ Նա գտնում է հետքը։ Նրա կասկածների դաշտում է հայտնվում բելգիացի ռեստորանային խոհարարը։ Ո՞վ է թաքնվում նրա դիմակի տակ։


== Դերերում ==
Անատոլի Ազո – Վալերի, նույն ինքը մսյո Ժակ 
Վլադիսլավ Ստրժելչիկ – գեներալ Բրունո Գոթբուրգ, նույն ինքը Ալֆոնս Կոռել
Միխայիլ Գլուզսկի – պարտիզանական ջոկատի հրամանատար (նախատիպը՝ Միխայիլ Պրուդնիկով) 
Լարիսա Գոլուբկինա – Լիդիա Կոստյուկ, խորհրդային հետախույզ (նախատիպը՝ Լիլիա Կոստեցկայա) 
Վլադիմիր Սամոյլով – Վասիլի Մայկով, կրկնակի գործակալ 
Եֆիմ Կոպելյան – Կոլվից 
Լեո Պոլյակով – Պյոտր Սիզով, նույն ինքը գործակալ Կրաուզե
Պավել Մասսալսկի – գեներալ ֆոն Ռոգգե
Գենադի Վորոպաև – Մյուլլեր, կապիտան, աշխատակազմի ղեկավար 
Վալենտին Աբրամով – Իոն Ռամիրեսկու, կոմերսանտ Գրոդնոյից 
Վսևոլոդ  Լարիոնով — Կունց
Դմիտրի Օռլովսկի – պարտիզանական ջոկատի կոմիսար
Վլադիմիր Գուլյաև – պարտիզանական ջոկատի հետախուզության պետ
Վիկտոր Մարկին – պարտիզան
Իննա Ֆեոդորովա – Մայկովի մայրը
Վլադիմիր Տիկկե – ԶոտովԷպզոդներում


== Նկարահանող խումբ ==
Ռեժիսոր՝ Վլադիմիր Չեբոտարյով
Սցենարի հեղինակներ՝ Յուրի Լուկին, Միխայիլ Պրուդնիկով, Վլադիմիր Չեբոտարյով
Բեմադրող օպերատոր՝ Իգոր Սլաբնևիչ
Բեմադրող նկարիչ՝ Եվգենի Սերգանով
Կոմպոզիտոր՝ Վենիամին Բասներ
Հնչյունային օպերատոր՝ Ա. Պավլով
Դիրիժոր՝ Էմին Խաչատրյան
Ռեժիսոր՝ Ստեփան Պուչինյան
Օպերատոր՝ Վ. Գուսև
Դիմահարդարում՝ Ի. Անտիմոնով
Մոնտաժող՝ Նադեժդա Անիկեևա
Կոստյումներ՝ Ս. Պորտնոյ
Համակցված նկարահանումների օպերատոր՝ Գրիգորի Զայցև, նկարիչ՝ Ս. Մուխին
Խմբագիր՝ Օսկար Կուրգանով
Խորհրդատուներ՝ Հայնց Բրաուն, գնդապետներ Վ. Իվանով, Վ. Կոպիտով
Տնօրեններ՝ Կոնստանտին Ստենկին, Սեմյոն Մարյախին


== Ծանոթագրություններ ==
Ֆրեմդինգեն

Ֆրեմդինգեն  (գերմ.՝ Fremdingen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2077 մարդ է (2010 թվականի դեկտեմբերի 31–ի տվյալներով)։ Զբաղեցնում է 50,07 կմ² տարածք։ Պաշտոնական կոդ՝ 09 7 79 147։


== Ծանոթագրություններ ==


== Արտաքին հղումներ ==
Պաշտոնական կայք
Ռուդոլֆինում

Ռուդոլֆինում, շինություն Պրահայում (Չեխիա)։ Կառուցված է նոր վերածննդյան ոճով և գտնվում է Վլտավա գետի ափին, Յան Պալախի հրապարակում։ 1885 թվականից, բացումից ի վեր այն կապված է արվեստի ու երաժշտության հետ։ Այժմ շենքում տեղակայված են Չեխիայի ֆիլհարմոնիկ նվագախումբն ու Ռուդոլֆինում պատկերասրահը։ Դրա ամենամեծ Դվորժակ դահլիճը Պրահայի գարուն միջազգային երաժշտական փառատոնի անցկացման վայրերից է և հայտնի է իր գերազանց ակուստիկայով։


== Ընդհանուր տեղեկություններ ==
Ռուդոլֆինումը մշտական գործունեության վայր է Չեխիայի ֆիլհարմոնիկ նվագախմբի համար 1946 թվականից։ Այն յուրաքանչյուր տարի հունիսին հյուրընկալում է Չեխիայի գարուն միջազգային երաժշտական փառատոնը։
Շենքը նախագծվել է ճարտարապետ Ժոզեֆ Զիթեքի և նրա աշակերտ Ժոզեֆ Շուլցի կողմից և բացվել է 1885 թվականի փետրվարի 8-ին։ Այն կոչվել է Ավստրիայի արքա Ռուդոլֆի անունով, ով ղեկավարում էր շենքի բացման ժամանակաշրջանում։ 1919-1939 թվականներին շենքը ծառայել է որպես Չեխոսլովակիայի խորհրդարանի նստավայր։
Ռուդոլֆինումի Դվորժակ սրահը Եվրոպայի ամենահին համերգային սրահներից մեկն է և հայտնի է իր գերազանց ակուստիկյի համար։ 1896 թվականի հունվարի 8-ին Անտոնին Դվորժակն անձամբ է ղեկավարել Չեխիայի ֆիլհարմոնիկ նվագախմբի համերգը, որն առաջինն էր սրահում։
Շենքում է գտնվում նաև Ռուդոլֆինում պատկերասրահը, որը մասնագիտացած է հիմնականում ժամանակակից արվեստի ուղղությամբ։ Անցկացված հիմնական ցուցահանդեսներն են. Լուսանկարիչ, նկարիչ, առեղծված (Ֆրանտիսեկ Դրտիկոլ, 1998), Ռետրոսպեկտիվ (Սինդի Շերման, 1998), 1840-1950 թվականների չեխական լուսանկարչություն (Աննելիս Շտրբա, 2005), Քնած հրեշտակները (Գոթֆրիդ Հելնյուն, 2008)։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ռուդոլֆինումի պաշտոնական կայք
Սուրբ Թերեզայի դեղնուցներ

Սուրբ Թերեզայի դեղնուցներ (իտալերեն՝ Yemas de Santa Teresa), ինչպես նաև Ավիլայի դեղնուցներ (իտալերեն՝ Yemas de Ávila), իսպանական խոհանոցի հայտնի ուտեստ։ Ի սկզբանե գալիս է Ավիլա քաղաքից, իսկ այժմ կարելի է ուտեստը համտեսել ողջ երկրում։ Փոքրիկ դեղին գնդակներ, ինչպես օրինակ՝ բլիթները։ Ըստ մի վարկածի, ուտեստի պատմությունը կապված է Ավիլա քաղաքում Սուրբ Թերեզայի կառուցած վանքի հետ, մյուս ապրանքատեսակը ծագել է ավելի ուշ Ավիլայում։ Երբ Սուրբ Թերեզան հարում էր դեղնուցները (սովորաբար մի պղնձե ամանի մեջ), շատ հաստ շաքարի օշարակի հետ խառնում էր դարչին և կիտրոնի հյութ, ապա խառնուրդը եփում էր։ Սառեցված զանգվածից կազմում էր գնդեր։


== Բաղադրությունը ==
11 ձվի դեղնուց
Մի ամբողջ ձու
1/4 լիտր ջուր
Կիտրոնի հյութ
250 գրամ շաքար
50 գրամ շաքարի փոշի


== Արտաքին հղումներ ==
Рецепт на русском и обучающее видео на испанском Archived 2014-03-06 at the Wayback Machine.
Կեղի

Կեղի, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Բնակչության մասին տեղեկություններ չեն պահպանվել։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Փոլա Փաթոն

Փոլա Մաքսին Փաթոն (անգլ. Paula Maxine Patton, դեկտեմբերի 5, 1975(1975-12-05), Լոս Անջելես, Կալիֆոռնիա, ԱՄՆ), ամերիկացի դերասանուհի, հայտնի է հետևյալ ֆիլմերից՝ «Դեժա վյու», «Հայելի», «Գանձ», «Առաքելությունն անիրագործելի է։ Ֆանտոմ պրոտակոլը», «Երկու բույն» և Հարոն Պոլուորչիհի դերով ՝«Վարկրաֆտ» ֆիլմից։


== Կենսագրություն ==
Փոլա Մաքսին Փաթոնը ծնվել է 1975 թվականի դեկտեմբերի 5-ին, Լոս Անջելեսում, Կալիֆորնիա, ԱՄՆ։ Մանուկ հասակում Փաթոնն իր ընտանիքի հետ ապրել է 20th Century Fox ստուդիային հարակից։ Նրա մայրը դպրոցում աշխատել է ուսուցչուհի, իսկ հայրը՝ իրավաբան: Ուսումնական տարիներին նա խաղացել է դպրոցական բեմադրություններում, այնուհետև Լոս Անջելեսի Hamilton Magnet Arts High School-ում։ Որոշ ժամանակ նա սովորել է Կալիֆոռնիայի համալսարանում (Բերկլի), այնուհետև ընդունվել Հարավային Կալիֆոռնիայի համալսարանը։ Ստացած դիպլոմը հնարավորություն է ընձեռում նրան աշխատել Discovery Health Channel ալիքում, իբրև ռեժիսորի ասիստենտ։ 2005 թվականից սկսած Փաթոնը սկսում է նկարահանվել ֆիլմերում։


== Անձնական կյանք ==
2005—2015 թվականներին Փաթոնն ամուսնացած է եղել Ռոբին Թիքի հետ։ Նախկին ամուսիններն ունեն մեկ տղա՝ Ջուլիան Ֆուեգո Թիք (ծնվ. 06.04.2010 թ.)։


== Ֆիլմագրություն ==


== Ծանոթագրություններ ==
Դավիթ Կանդելակի (ռեժիսոր)

Անվան այլ կիրառումների համար տե՛ս՝ Դավիթ Կանդելակի (այլ կիրառումներ)Դավիթ Կանդելակի, (վրաց.՝ დავით კანდელაკი, հոկտեմբերի 30, 1956(1956-10-30)), վրացի ռեժիսոր, ճարտարապետ։


== Կենսագրություն ==
1980 թվականին ավարտել է Թբիլիսիի գեղարվեստի ակադեմիայի ճարտարապետության բաժինը, 1989 թվականին՝ Վրաստանի թատրոնի և կինոյի ինստիտուտը։ 1980-1983 թվականներին աշխատել է Դիզայնի փորձարարական ինստիտուտում որպես ճարտարապետ։ 1983 թվականից հանդես է գալիս որպես վավերագրական ֆիլմերի ստուդիայի ռեժիսոր։


== Ֆիլմեր ==
Շրջան (1986)
Վերադարձ (1989)
Հին ալբոմ (1992)
Հաջողություն (1999)
Այբուբեն (2000)
Սամշվիլդե (2002)
Վրաց կաթոլիկներ (2004)
Ամերիկան մեկ սենյակում (2007)


== Ծանոթագրություններ ==


== Արտաքին հղումներ ==
Դավիթ Կանդելակիի մասին imdb.comկայքում
Կարամուլիդես

Կարամուլիդես (հուն․՝ Καραμουλλήδες), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 40 մարդ։ Տեղակայված է Պոլիս (Կիպրոս) գյուղից 4 կմ դեպի հարավ։


== Ժողովրդագրություն ==


== Ծանոթագրություններ ==


== Աղբյուրներ ==
Karamoullides, Cyprus (անգլ.)
Չեբիկովո (գյուղ, Միշկինսկի շրջան)

Անվան այլ կիրառումների համար տե՛ս՝ ՉեբիկովոՉեբիկովո (ռուս.՝ Чебыково, բաշկիրերեն՝ Сабыҡ), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 492 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանսանարես դե Ռիոխա

Մանսանարես դե Ռիոխա  (իսպ.՝  Manzanares de Rioja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սանտո Դոմինգո դե լա Կլասադա շրջանի (կոմարկայի) կազմի մեջ։ Զբաղեցնում է 17,91 կմ2 տարածք։ Բնակչությունը կազմում է 106 մարդ (2010 թվականի տվյալներով)։ Գտնվում է պրովինցիայի վարչական կենտրոնից 46 կմ հեռավորության վրա։
Ուբերխեն

Ուբերխեն (հոլ.՝ Ubbergen ( արտասանություն)), համայնք Նիդերլանդների Խելդերլանդ մարզում։ Տարածքը 34,02 կմ² է, բնակչությունը՝ 9.316 (2011 թ.)։ Մեկ շնչի տարեկան միջին եկամուտը 14.000 եվրո է։
Էդուարդ Աղաջանյան (այլ կիրառումներ)

Էդուարդ Աղաջանյան անունը կարող է վերաբերել

Էդուարդ Աղաջանյան՝ հայ ազատամարտիկ, Արցախյան ազատամարտի մասնակից, զինագործ (ծնվ․՝ 29․10․1961թ․-ին Ստեփանակերտում, մահ․՝ 26․02․1992թ․),
Էդուարդ Աղաջանյան՝ Քաղաքացիական պայմանագիր կուսակցության հիմնադիր-անդամ, Հայաստանի Ազգային ժողովի պատգամավոր, արտաքին հարաբերությունների մշտական հանձնաժողովի նախագահ (ծնվ․՝ 29․08․1988թ․-ին Երևանում)։
Մարսիյա Քրոսս

Մարսիյա Էնն Քրոսս (անգլ.՝ Marcia Anne Cross, մարտի 25, 1962(1962-03-25), Marlborough, Միդլսեքս շրջան, Մասաչուսեթս, ԱՄՆ), ամերիկացի հեռուստատեսային դերասանուհի, ավելի հայտնի է դոկտոր Քիբերլի Շոուի դերով «Մելռոուզ Փլեյս» (1992-1997 թթ.) սերիալից և Բրի վան դե Քամփի դերով «Հուսահատ տնտեսուհիները» (2004-2012 թթ.) հեռուստասերիալից։


== Կարիերա ==
Քրոսսը հեռուստատեսությունում առաջնաելույթ է կատարել 1984 թվականին ցերեկային «Գիշերվա եզրին» սերիալում։ Հետո նա տեղափոխվել է Նյու Յորքից Լոս Անջելես, որտեղ սկսել է նկարահանվել հեռուստաֆիլմերի ոչ մեծ դերերում։ 1986 թվականին միացել է «Մեկ կյանք, ապրելու համար» սերիալի դերասանական կազմին, որում նկարահանվել է մինչ 1987 թվականը։ 1991 թվականին Քրոսսը հայտնվել է «Հանգիստ հանգրվան» ֆիլմում, ոչ մեծ դերով։
Քրոսսին հայտնիություն է բերել խելագար բժիշկ Քիմբերլիի դերը՝ Ահարոն Սթելլինգի «Մելռոուզ Փլեյս» սերիալում։ Սկզբում սերիալներ պրոդյուսերները դերասանուհուն հրավիրում էին միայն մեկ էպիզոդի նկարահանումներին մասնակցելու համար, միայն թե հետագայում Քրոսսին որոշում են միացնել հիմնական կազմին։ Այն բանից հետո, երբ Քրոսսի հերոսը սպանվեց վերջին սեզոնում, նրա կարիերան անկում ապրեց, և նա հիմնականում հայտնվում էր հեռուստասերիալների էպիզոդներում, ինչպիսիններից է  «Սայնֆելդ», «Սփին սիթի», «Էլլի Մակբիլ» և «C.S.I.. Հանցագործության վայր»։ 2003 թվականին նա ստացել է երկրորդական դեր «Էվերվուդ» սերիալում, որում նկարահանվել է մեկ սեզոն։ Քրոսսը երբեք չի նկարահանվել ֆիլմում, նրա առաջին և միակ դերը մեծ էկրաններին, չհաշված մի քանի քիչ բյուջե ունեցողները, եղել է 1990 թվականին նկարահանված «Վատ ազդեցություն» անկախ թրիլերում։
2004 թվականին նա հաղթել է մի շարք այլ դերասանների ստանալով Բրի վան դե Քամփի դերը «Հուսահատ տնտեսուհիները» սերիալում։ Ծրագիրը մեծ ճանաչում ձեռք բերեց ԱՄՆ-ում, ինչպես նաև աշխարհում և դարձել է ամենախոշորը դերասանի կարիերայում։ 2005 թվականին նա ստացել է առաջադրում «Էմմի» մրցանակաբաշխությունում, սակայն պարտվել է Ֆելիսիթի Հաֆմանին, ինչպես նաև երեք անգամ առաջադրվել է «Ոսկե գլոբուս» մրցանակի համար, բայց ամեն անգամ նա պարտվել է իր հակառակորդներին։ Շոուն ավարտվել է 2012 թվականի մայիսին 8 սեզոններից հետո։ Շոուի ավարտի հետ միասին, Քրոսսը դադար է վերցրել և կարիերայում՝ կենտրոնանալով երեխաների դաստիարակության վրա։
2015 թվականին Քրոսսը վերադարձել է հեռուստատեսություն, հայտնվելով «Օրենք և կարգուկանոն. Հատուկ կորպուս» սերիալի էպիզոդներից մեկում, որից հետո իր վրա է վերցրել  «Կուանտիկո» սերիալի երկրորդական դերերից մեկը։


== Անձնական կյանք ==
Քրոսսը ծնվել է Մալբորոյում, Մասսաչուսեթս նահանգ։ Հայրը՝ Մարկ Քրոսս, մայրը՝ Ջենեթ Քրոսս։ Ունի երկու քույր, նրա քույր Էլեն Քրոսսսը երգերի հեղինակ և կատարող է։ Քրոսսն ապրել է դերասան Ռիչարդ Ջորդանի հետ 1985 թվականից մինչ 1993 թվականը՝ մինչ նրա մահը։ 2006 թվականին նա սկսել է հանդիպել միջնորդ Թոմ Մահոնի հետ, նրանց հարսանիքը տեղի է ունեցել 2006 թվականի հունիսի 24-ին։ 2006 թվականի սեպտեմբերին նա հայտնել է լրագրողներին, որ հղի է, 2007 թվականին ծնվել են երկվորյակներ Իդենը և Սավանաբը, նրա 45- ամյակից առաջ։


== Ֆիլմագրություն ==


=== Հեռուստատեսություն ===


=== Ֆիլմեր ===


== Ծանոթագրություններ ==
(4786) Տատյանինա

(4786) Տատյանինա (անգլ.՝ Tatianina), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,357931 ա. մ., առավելագույնը մոտենում է 1,9021 ա. մ. հեռավորության վրա և հեռանում 2,8138 ա. մ.։ Արեգակի շուրջ մեկ ամբողջական պտույտ է կատարում 1322,5 երկրային օրվա ընթացքում, իր ուղեծրով շարժվելով միջինում 0,272212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4786) Տատյանինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի գիտության և տեխնոլոգիաների հիմնադրամ

Հայաստանի գիտության և տեխնոլոգիաների հիմնադրամ (անգլ.՝ Foundation for Armenian Science and Technology, FAST), 2016 թվականին ստեղծված հիմնադրամ, որի առաքելությունն է Հայաստանում և նրա սահմաններից դուրս տեխնոլոգիական նորարարության և գիտական առաջխաղացման խթանի համար նպաստավոր էկոհամակարգ ստեղծել։ FAST-ը մտադիր է համախմբել Հայաստանի, հայկական աշխարհի ու միջազգային համայնքի գիտական, տեխնոլոգիական և ֆինանսական ռեսուրսները։


== Պատմություն ==
Հայաստանի գիտության և տեխնոլոգիաների հիմնադրամը (FAST) ստեղծվել է որպես տեխնոլոգիական և գիտական շրջադարձային նշանակության ձեռքբերումները Հայաստանի հիմնարար գիտական, տեխնոլոգիական, ինժեներական և մաթեմատիկական (STEM) ավանդույթների վերածնման միջոցով երկիր բերելու, նորարարությունների համար նպաստավոր միջավայր ստեղծելու, գիտությունների և տեխնոլոգիաների ոլորտում կրթության զարգացման, ինչպես նաև վենչուրային կապիտալի գործուն էկոհամակարգի ձևավորման հարթակ։
Հիմնադրամի համահիմնադիրներն են Ռուբեն Վարդանյանը և Նուբար Աֆեյանը՝ «Հայաստանի զարգացման նախաձեռնություններ» (IDeA) հիմնադրամի կողմից, Հայր Մեսրոպ Արամյանը՝ «Այբ» և «Լույս» հիմնադրամների կողմից և ձեռնարկատեր Արթուր Ալավերդյանը։
2017 թվականի ապրիլին «Աթհգո» կորպորացիայի հիմնադիրն ու նախագահ Արմեն Օրուջյանը դարձել է հիմնադրամի գլխավոր գործադիր տնօրեն։


== Ծանոթագրություններ ==
Ժողովածու (582)

Ժողովածու (582), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 582 թվի տակ։ Ձեռագիրը գրվել է 1443 թվականից առաջ Դավիթի կողմից և 1443 թվականից հետո գրիչ Կիրակոս բանասերի կողմից։ Գրված է թղթի վրա, որը ունի 17,7×14 չափս։ Ձեռագիրը կազմված է 188 թերթից։ Գրված է միասյուն բոլորգրով։ Ունի կաշեպատ տախտակ մանրանկարներ։ Պահպանակը ունի 3 էջ, գրված է՝ մագաղաթի վրա՝ ուղղագիծ և բոլորագիծ երկաթագրով։ Կազմը` կաշեպատ տախտակ դրոշմազարդ։ Հիշատակարաններ՝ 44բ, 112բ, 153բ։


== Բովանդակություն ==
Մխ. Այրիվանեցւոյ Պատմություն հայոց։
Ներս. Շնորհալւոյ Թուղթ ընդհանրական։
Վարդ. Այգեկցւոյ Խրատք և պատմութիւնք, Դաւանութիւն հաւատոյ։
Կիրակոս վարդապետի Նշանք հապի (դեղադիր)։
Գովեստ աստուտածունակ գերեզմանին։
Սահմանք բնութեան բանին։
Ամիսը արաբացւոց, մակեդոնացւոց, ասորւոց և այլոց։
Կենդանակերպք։
Հարցմունք Ներսիսի առ Եպիփան։
Ի Կանոնգրոց։
Մխիթարայ վարդապետի Աղօթք ի վերայ հիւանդաց։
Յաղագս ասպարիզաց։
Կիրակոս Բանասիրի Կարգ Էլղանաց։
Կարգ թաղման։
Մովսես Խորենացւոյ Աշխարհացոյց։
Մղոնաչափք։
Ան. Շիրակացւոյ Աստղաբաշխական երկրաչափութիւն։


== Ծանոթագրություններ ==
Երիկամային տուբուլյար ացիդոզ

Երիկամային տուբուլյար ացիդոզ, ռախիտանման հիվանդություններից մեկը (առաջային տուբոլոպատիա), նկարագրվում է մշտական մետաբոլիկ ացիդոզով, բիկարբոնատների ցածր աստիճանով և արյան շիճուկում քլորի կոնցետրացիայի մեծացումով։
Կա այդ վիճակի երկու տիպ՝

I տիպ, դիստալ երիկամային ացիդոզ՝ Բատլեր-Օլբրայտի համախտանիշ
II տիպ, պրոքսիմալ երիկամային տուբուլյար ացիդոզ


== Կլինիկա ==


=== Բատլեր-Օլբրայտի համախտանիշ ===
Ժառանգման տիպ՝ աուտոսոմ-ռեցեսիվ, աուտոսոմ-դոմինանտ կամ պարբերաբար դեպքեր։
Պաթոգենեզ։ Դիստալ դարպասների ացիդոգենետիկական ֆունկցիայի դեֆեկտ․

ջրածնի իոնների ակտիվ սեկրեցիայի խախտում
ջրածնի իոնների էկսրեցիայի խախտում
դիստալ դարպասների рН գրաենտը պահելու անկարողությունը, որը զուգորդվում է կալիումի իոնների և մեզի հետ նատրիումի կորուստով
ալդոստերոնի անբավարարությունԿլինիկա, կլինինիկական ախտանիշները սկսում են հայտնվել կյանքի 6-24-րդ ամիսներում։ Ի հայտ է գալիս աճի կանգ, ոսկորների ռախիտանման փոփոխություններ, ջրազրկման ճգնաժամ ու շատամիզություն, նեֆրոկալցինոզ ու միզաքարային հիվանդություն, ինտերստիցիալ նեֆրիտ, պիելոնեֆրիտ, հնարավոր է լսողական նյարդի վնասում, որը բերում է խուլության, հնարավոր է նաև ծիածանաթաղանթի հետերոքրոմիա։
Արյան մեջ ի հայտ է գալիս հիպոկալիեմիա, մետաբոլիկ ացիդոզ, մեզում՝ ալկալային ռեացկցիա, ընդհանուր տիտրած թթուների էկսկրեցիայի ու ամոնիակի քանակի նվազում, կալիումի ավելցուկային արտազատում, հիպերկալցուրիա (բարձր է 4 մգ\կգ\օր), կոնցենտրացիոն հնարավորությունների նվազում։ Ռենտգենոգրությունում նկատվում է օստեոպառոզի նշաններ։ Սկսում է զարգանալ վերջույթների վալգուսային դեֆորմացիա, երիկամների ուղեղային շերտում կալցիֆիկատներ, նեֆրոլիտիազ։


=== II տիպ՝ պրոքսիմալ տուբուլյար ացիդոզ ===
Ժառանգման տիպ՝ պարբերաբար դեպքեր, հիմնականում հիվանդանում են տղաները։
Պաթոգենեզ՝ բիկարբոնատների պրոքսիմալ դարպասներում վերաբաշխման դեֆեկտ՝ ացիդոգենետիկ ֆունկցիան պահելով։
Կլինիկա, կլինիկական ախտանիշները սկում են հայտնվել կյանքի 3-18-րդ ամիսներում։ Նկատվում է աճի կանգ, փսխումներ, անհայտ ծագման տենդ, ոսկորների ռախիտանման փոփոխություններ, շատամիզություն, պոլիդիպսիա, նեֆրոկալցիոզ։ 
Արյան մեջ ի հայտ է գալիս հիպոկալիեմիա, մետաբոլիկ ացիդոզ, մեզում՝ թթվային ռեացկցիա, կալիումի բարձր էկսրեցիա, ընդհանուր տիտրած թթուների էկսկրեցիայի ու ամոնիակի քանակի նվազում, կոնցետրացիոն հնարավորությունների նվազում։ Ռենտգենոգրությունում նկատվում է օստեոպառոզի նշաններ, մեծ ոլոքի և ազդրի ոսկրերի թեքում։ Զարգանում է երիկամների ուղեղային շերտում կալցիֆիկատներ, նեֆրոլիտիազ։


== Բուժում ==
Կարտոֆիլային ու կաղամբային դիետա, կենդանական ծագում ունեցող սպիտակուցների ու ալկալային խմիչքների սահմանափակում։
Հեղուկների քանակը օրական բարձրացված է 2,5լ\մ²։
Բուժման հիմնական ուղղությունը՝ ացիդոզի ուղղումը սուր շրջանում (նատրիումի հիդրոկարբոնատ՝ կաթիլայինով), հիպոկալիեմիայի ուղղում, օստեոմալացիայի բուժում (վիտամին D և կալցիումի պատրաստուկներ)։


== Գրականություն ==
Իգնատովա Մ. Ս. և Վելտիշև Յ. Ե.։ Մանկական նեֆրոլոգիա, 1989
Մ. Վ. Էրման։ Մանկական նեֆրոլոգիա՝ սխեմաներով և աղյուսակներով, 1997
Ե. Վ. Տուշ։ Ռախիտ և Ռախիտանման հիվանդություններ, 2007


== Ծանոթագրություններ ==
Նաբի Տաձիմա

Նաբի Տաձիմա (ճապ.՝ 田島ナビ, օգոստոսի 4, 1900(1900-08-04), Ōshima district, Ճապոնական կայսրություն - ապրիլի 21, 2018(2018-04-21), Kikai, Ōshima district, Կոգոշիմա, Ճապոնիա), ճապոնացի երկարակյաց կին, 2017 թվականի սեպտեմբերի 15-ից մինչև 2018 թվականի ապրիլի 21-ը Երկիր մոլորակի ամենատարեց բնակիչն ու 19-րդ դարում ծնված  վերջին կենդանի  մարդը։ Պատմության մեջ մտած երեք ամենածեր մարդկանցից մեկն է, որի տարիքը կասկած չի հարուցում։
Ունեցել է 9 երեխա, 28 թոռ, 56 ծոռ և 35 թոռան թոռ։ Մահացել է  2018 թվականի ապրիլի  21-ին,  ապրել է 117 տարի և 260 օր։


== Երկարակեցության ռեկորդներ ==
Հաստատված 2011 թվականի հոկտեմբերի 31-ին։

Ճապոնիայի և Ասիայի պատմության մեջ ամենատարեց բնակիչը։
Երկիր մոլորակի վերջին ողջ մնացած բնակիչը, որը ծնվել է  19-րդ դարում։
2016 թվականի օգոստոսի 4-ին դարձել է պատմության մեջ  16-րդ մարդը, որը պաշտոնապես դարձել է 116 տարեկան։
2017 թվականի օգոստոսի 4-ին դարձել է պատմության մեջ  8-րդ մարդը, որը պաշտոնապես դարձել է 117 տարեկան։
2017 թվականի սեպտեմբերի 1-ին դարձել է Ասիայում երբևէ բնակված ամենատարեց բնակիչը՝ այդ տիտղոսը վերցնելով իր հայրենակից Օկավա Միսաոյից և տեղ գտել  Երկիր մոլորակում երբևէ բնակված ամենատարեց մարդկանց շարքերում։
2017 թվականի սեպտեմբերի 15-ին դարձել է երկրագնդի ամենատարեց բնակիչը։
2018 թվականի ապրիլի 10-ին  դարձել է  պատմության մեջ ամենաերկարակյաց երեք բնակիչներից մեկը։


== Ծանոթագրություններ ==


== Արտաքին հղումներ ==
GRG World Supercentenarian Rankings List Archived 2018-05-25 at the Wayback Machine.
Ռոկակազալե

Ռոկակազալե (իտալերեն՝ Roccacasale), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 713 մարդ (2008 թվականի տվյալներով)։ Խտությունը՝ 41 մարդ/կմ²։ Տարածքը՝ 17 կմ²։ Փոստային ինդեքս՝ 67030։ Հեռախոսային կոդ՝ 0864։
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 8-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սան Պաուլուի ագլոմերացիա (մեզոշրջան)

Սան Պաուլուի ագլոմերացիա (պորտ.՝ Mesorregião Metropolitana de São Paulo) - վարչական մեզոշրջան Բրազիլիայում մտնում է Սան Պաուլու նահանգի կազմի մեջ։ Բնակչությունը կազմում է 21 140 հազար մարդ 2006 թվականի տվյալով։ Զբաղեցված տարածքը 9298,192 կմ²։ Բնակչության խտությունը 2273,6 մարդ/կմ²։


== Վիճակագրություն ==
Համախառն ներքին արտադրանքը կազմել է 261 988 223 196,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 911,99 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,823 (ըստ ՄԱԿ-ի զարգացման տվյալների)։


== Մեզոշրջանի կազմ ==
Մոզոշրջանի մեջ մտնում են հետևյալ միկրոշրջանները.

Ֆրանկու դա Ռոշա
Գուարուլուս
Ինապեսերիկա դա Սերրա
Օզասկու
Սանտուս
Սան Պաուլու
Մոնտեֆորտե Իրպինո

Մոնտեֆորտե Իրպինո  (իտալերեն՝  Monteforte Irpino), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 8674 մարդ (2004), բնակչության խտությունը կազմում է 334 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 83024, հեռախոսային կոդ՝ 0825։
Տոնը նշվում է ամեն տարի Նոյեմբերի 11 -ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Խաչմազ

Խաչմազ (ադրբ.՝ Xaçmaz), քաղաք ներկայիս Ադրբեջանական Հանրապետությունում, Խաչմազի շրջանի վարչական կենտրոն։ Բնակչությունը՝ ▲39 900 մարդ (2012)։


== Հայերը Խաչմազում ==


=== Կրթություն ===
Խաչմազ գյուղի ծխական դպրոցը հիմնվել է 1875 թվականին։ 1877 թվականին ունեցել է մեկ ուսուցիչ, 12 աշակերտ։ Խաչմազ և Քիլվար գյուղերի դպրոցների կազմակերպման գործում մեծ դեր է խաղացել Շամախու այն ժամանակվա թեմական տեսուչ Սահակ վարդապետը։ Խաչմազի ծխական դպրոցը 1881 թվականին ունեցել է մեկ ուսուցիչ, 10 աշակերտ։ 1885 թվականին փակվել է, վերաբացվել է 1895 թվականին։ Այն կրկին փակվել է կառավարության կողմից 1896 թվականի փետրվարին։ Վերաբացվել է 1906 թվականին 1911-1912 թվականներին եղել է երկամյա խառը դպրոց` 38 աշակերտ, որոնցից 10-ը աղջիկ։


== Քույր-քաղաքներ ==
 Յալթա, Ուկրաինա, (2009)


== Ծանոթագրություններ ==
Չերնեցկոե (այլ կիրառումներ)

Չերնեցկոե, կարող է վերաբերել՝

Չերնեցկոե - գյուղ, Ուկրաինայի Սումիի մարզի Լեբեդինի շրջանում
Չերնեցկոե - գյուղ, Ուկրաինայի Սումիի մարզի Սումիի շրջանում
Աստերոիդների ցանկ (78501-78600)

Աստերոիդների ցանկ (78401-78500)  • Աստերոիդների ցանկ  • Աստերոիդների ցանկ (78601-78700)
 Աստերոիդների ցանկ (78401-78500)  • Աստերոիդների ցանկ  • Աստերոիդների ցանկ (78601-78700)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Վալդայան բարձրություն

Վալադյան բարձրություն (ռուս.՝ Валдайская возвышенность), բարձրադիր շրջան արևելա-Եվրոպական հարթավայրի հյուսիսարևմտյան մասում։ Ձգվում է ավելի քան 600 կմ երկարությամբ։ Ընդգրկում է Տիխվինի և Մեգորյան բլրաշարերը։ Ունի մորենային բլրաթմբավոր մակերևույթ։ Առավելագույն բարձրությունը 343 մ է։ Արմատական ապարները ծածկված են սառցադաշտային և ջրասառցադաշտային նստվածքներով։ 
Վալադյան բարձրությունից սկիզբ են առնում Վոլգա, Արևմտյան Դվինա, Մստա և այլ գետեր։ Կան բազմաթիվ լճեր։ Խիստ ճահճապատ է։ Հարավ-արևելյան ծայրամասը Վալդայան սառցապատման սահմանն է։ Համարվում է տուրսիստական շրջան։


== Ծանոթագրություններ ==
Մեծ հույսեր (ֆիլմ, 2012)

«Մեծ հույսեր» (անգլ.՝ Great Expectations), 2012 թվականի անգլո-ամերիկյան դրամա, որը բեմադրել է բրիտանացի ռեժիսոր Մայք Նյուեը Չարլզ Դիքենսի «Մեծ հույսեր» վեպի հիման վրա։ Առաջին ցուցադրությունը կայացել է 2012 թվականի սեպտեմբերի 11-ին Տորոնտոյի կինոփառատոնում։ Համաշխարհային պրեմիերան տեղի է ունեցել 2012 թվականի հոկտեմբերի 21-ին Լոնդոնի Odeon Leicester Square-ում, այն փակել է 2012 թվականի Լոնդոնի կինոփառատոնը։ Մեծ Բրիտանիայում ցուցադրությունը նախապես պլանավորված է եղել 2012 թվականի նոյեմբերի 26-ին՝ BBFC-ի վարկանիշում նոյեմբերի 30-ի թողարկման ընդհանուր ամսաթվով՝ որպես 12A:


== Սյուժե ==
Երիտասարդ որբ Փիփը մեծանում է իր քրոջ տանը, որը մշտապես ծեծում և վիրավորում է եղբորը։ Տղան մխիթարություն է գտնում դարբնոցում և հարևանի աղջկա՝ Էստելայի մոտ։ Փիփի երազանքն է ամուսնանալ Էստելայի հետ, սակայն դարբնի արհեստը նրան չի բարձրացնում ամբարտավան հարևանի աչքերում։ Մի անգամ ճանապարհին տղան հանդիպում է փախած դատապարտյալի, որը փոխում է նրա ամբողջ ճակատագիրը։ Իսկ շուտով անանուն նվիրատվության շնորհիվ տղան մեկնում է Լոնդոն, որպեսզի մեծանա որպես «փայլուն ջենտլմեն»։


== Դերասանական կազմ ==


== Մրցանակներ և անվանակարգեր ==
2012 – առաջադրվել է BAFTA մրցանակի կոստյումների լավագույն դիզայնի համար։


== Ծանոթագրություններ ==
Մի քայլ առաջ, երկու քայլ ետ

«Մի քայլ առաջ, երկու քայլ ետ (Ճգնաժամը մեր կուսակցության մեջ)» (ռուս.՝ Шаг вперёд, два шага назад (Кризис в нашей партии)), Վլադիմիր Լենինի աշխատությունը։
Գրվել է 1904-ի փետրվար-մայիսին, լույս է տեսել մայիսին, ժնևում։ Գրքում Լենինը կարևորում էր իր դերը ՌՍԴԲԿ երկրորդ համագումարում (1903), փորձում պարզաբանել այն հանգամանքները, որոնք հանգեցրին կուսակցության պառակտմանը, և բոլշևիկների ու մենշևիկների թևերի ձևավորմանը։
Աշխատությունը առաջին անգամ հայերեն լույս է տեսել 1930-ին, Մոսկվայում, այնուհետև մինչև 1981-ը առանձին գրքով լույս է տեսել ևս 2 անգամ։
Սոլյոնոե (ավան, Կրասնոարմեյսկի շրջան)

Անվան այլ կիրառումների համար տե՛ս՝ ՍոլյոնոեՍոլյոնոե (ուկրաիներեն՝ Солоне), ավան Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Սոլյոնոե ավանում բնակվում էր 155 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ավտոմատացված կայանում

Ավտոմատացված կայանում, ուլտրաձայնային ալիքների միջոցով աշխատող մի համակարգ, որի շնորհիվ հնարավոր է դառնում ավտոմեքենայի մեխանիկացված կայանումը։


== Ավտոմատացված կայանման առաջին քայլերը ==
Այս համակարգը սկզբնական շրջանում իրենից ներկայացնում էր ուլտրաձայնային նշանների կոմպակտ սարք, որը տեղադրվում էր մեքենայի բամփերին։ Չնայած, որ այդ սարքերի հզորությունը այնքան էլ ուժեղ չէր, այն բավական էր մեքենայի ետ ընթացքի ժամանակ կայանման համար, որպեսզի ստուգվեր մեքենայի ետևում խոչընդոտների առկայությունը։ Այս համակարգը ակտիվանում էր այն ժամանակ, երբ վարորդը միացնում էր ետ ընթացքը, և երբ ալեարձակը հանդիպում էր խոչընդոտի, սկսում էր զումերով ու լուսադիոդներով տեղեկացնել վարորդին վտանգի մասին։
Համակարգի մի փոքր կատարելագործումը հնարավորություն տվեց տեղեկանալ՝ ավտոմեքենայի աջ, թե ձախ կողմում է խոչընդոտը, նաև էկրանի վրա ցույց տալ հեռավորությունը այդ խոչընդոտից։


== Օգտագործման առանձնահատկությունները ==
Կայանման ալեարձակը կարող է կեղծ ազդանշաններ արձակել հետևյալ դեպքերում՝

Ալեարձակի վրա սառույցի, ձյունի կամ այլ աղտոտվածության առկայություն
Մեքենայի գտնվելը ոչ հարթ մակերևույթով, բնահողով ծածկված կամ թեք ճանապարհի վրա
Ալեարձակի գործելու շառավղում բարձր աղմուկի աղբյուրի առկայություն
Այլ ռադիոփոխանցող սարքերի աշխատանք ալեարձակի գործելու շառավղում
Կայանում նեղ պայմաններում (արձագանքի ազդեցություն)Համակարգը կարող է չարձագանքել հետևյալ առարկաներին՝

Սուր կամ բարակ իրեր
Իրեր, որոնք կլանում են ուլտրաձայնային ճառագայնթները
Առարկաներ, որոնց բարձրությունը 1 մետրից ցածր էՀամակարգը չի կարող հայտնաբերել ասֆալտի փոսեր, բաց հորեր, շաղ տված մանր ու սուր իրեր և այլ վտանգավոր օբյեկտներ, որոնք չեն գտնվում ալեարձակի տեսադաշտում։
Մայրի ատլասյան

Մայրի ատլասյան (լատ.՝ Cedrus atlantica  Manetti), սոճազգիներ ընտանիքի, մայրի ցեղի բույս։


== Նկարագրություն ==
Չափազանց գեղեցիկ, մշտադալար ծառեր են՝ մինչև 40 մ բարձրությամբ, թափանցիկ, ցանցառ, բրգաձև սաղարթով։ Ճյուղերը դասավորված են սուր անկյան տակ։
Փշատերևները կապտականաչավուն են կամ արծաթամոխրավուն, 25 մմ-ից պակաս
երկարությամբ, ընդ որում երբեմն մի փոքր ավելի երկար, քան լայնությունն է։ Կոները գլանաձև են, 5֊7 սմ երկարությամբ, 4.0 սմ լայնությամբ, փայլուն, բաց շագանակագույն։


== Տարածվածություն ==
Վայրի վիճակում հանդիպում է Ալժիրի և Արևելյան Մարոկկոյի լեռներում, 1350֊2000 մ բարձրության վրա։


== Կիրառություն ==
Էկոլոգիական խումբը' III:
Եվրոպայում սկսել են մշակել 1842 թվականից, Հայաստանում՝ 1962 թվականից։
Երաշտադիմացկուն է, լուսասեր, աչքի է ընկնում բարձր դեկորատիվությամբ։
Հեռանկարային է հյուսիսային Հայաստանի անտառային գոտու ցածրադիր շրջաններում գտնվող բնակավայրերի կանաչապատման համար։ Մշակության հավանական 
շրջանները 9.32:


== Ծանոթագրություններ ==
Սեն Սիրգ դը Պրադ

Սեն Սիրգ դը Պրադ (ֆր.՝ Saint-Cirgues-de-Prades), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 37.36 մարդ/կմ²։ Բնակավայրը զբաղեցնում է 3.48 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 24։ Ակտիվության ցուցանիշը կազմում է 64,2 %։ 43 աշխատունակ մարդկանցից աշխատել է 39 անձ (24 տղամարդ և 15 կին)։ Գործազուրկ են եղել 4 անձ (0 տղամարդ և 4 կին)։ 24 անաշխատունակներից 12-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոտապով (Վոլգոդոնսկի շրջան)

Անվան այլ կիրառումների համար տե՛ս՝ Պոտապով (այլ կիրառումներ)Պոտապով (ռուս.՝ Потапов), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Պոտապովսկի գյուղական համայնքի վարչական կենտրոնն է։
Զալուժնոե (գյուղ, Ռոմանովսկի շրջան)

Անվան այլ կիրառումների համար տե՛ս՝ ԶալուժնոեԶալուժնոե (ուկրաիներեն՝ Залужне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1946 թվականին։
2001 թվականի տվյալներով Զալուժնոե գյուղում բնակվում էր 101 մարդ։ Բնակավայրը զբաղեցնում է 5,38 կմ² տարածք։ Բնակչության խտությունը կազմում էր 18,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համայնքային սոցիալական աշխատանք

Համայնքային սոցիալական աշխատանք, սոցիալական աշխատանքի մեթոդ և ուղղություն։ Յուրաքանչյուր պրակտիկ սոցիալական աշխատող նաև համայնքային աշխատող է, քանի որ այցելուի հիմնախնդիրները լուծելիս ստիպված է լինում աշխատել նաև համայնքի հետ։ Համայնքն այն միջավայրն է, որտեղ ապրում է այցելուն և որտեղ ծագել է նրա հիմնախնդիրը։ Հնարավոր է, որ հիմնախնդրի պատճառները գտնվեն համայնքային կառուցվածքներում ու հարաբերություններում, իսկ առանց պատճառները վերացնելու հնարավոր չէ նման դեպքերում օգնել այցելուին։ Բացի այդ, համայնքն ունի հսկայական ներուժ, որը սոցիալական աշխատողը կարող է ներգրավել այցելուի կարիքների բավարարման գործում։ Սոցիալական աշխատանքի այնպիսի մոդելի կիրառումը, ինչպես, օրինակ, էկոլոգիական մոտեցումը, պարտադիր պահանջում է հաշվառել շրջակա միջավայրի հնարավորությունները և օգտագործել դրանք այցելուի խնդիրների լուծման ժամանակ։
Բացի վերոհիշյալից, սոցիալական աշխատողը համայնքի հետ սկսում է աշխատել նաև այն դեպքում, երբ համայնքը հանդես է գալիս որպես այցելու և ունենում է իր հիմնախնդիրը։ Այս դեպքում սոցիալական աշխատողը համայնքի բնակիչներին ընկալում է որպես հավաքական ամբողջություն և սկսում իրականացնել համայնքային զարգացում և կազմակերպում։ Սա մի գործընթաց է, երբ սոցիալական աշխատողն աջակցում է համայնքին գնահատելու, ծրագրելու և համակարգելու սեփական ներուժը առողջապահական, բարեկեցության և վերարատադրության կարիքները հոգալու համար։
Համայնքային կազմակերպիչ սոցիալական աշխատողը խթանում է համայնքի գործողությունները։ Նա կազմակերպում է մարդկանց և նրանց համախմբում տարբեր նպատակների շուրջ՝ ճշգրտելով հիմնախնդիրը, համակարգելով տարբեր խմբերի ջանքերը, կրճատելով ներխմբային տարաձայնությունները, բարելավելով ներհամայնքային հարաբերությունները, կազմակերպելով հանրային կրթություն, բացահայտելով ու պլանավորելով ֆինանսական միջոցները, մարդկանց ուսուցանելով տարբեր հմտություններ ու բարձրացնելով նրանց տեղեկացվածության մակարդակը։
Համայնքային զարգացման գործառույթ իրականացնելիս սոցիալական աշխատողը նպաստում է համայնքի ակտիվացմանը, որ մարդիկ կարողանան լուծել իրենց խնդիրները։ Դա արվում է կամ մարդկանց մոբիլիզացնելով, որ ծառայություններն ավելի լավ օգտագործվեն, կամ այդ ծառայությունների վրա ճնշում գործադրելով, որ դրանք փոփոխվեն, կամ էլ ինքնօգնության համակարգ զարգացնելով, որը պետք է աջակցություն ստանա համայնքից դուրս գտնվող ծառայությունների կողմից։
Բոլթոն

Բոլթոն (անգլ. Bolton), քաղաք Մեծ Բրիտանիայում, անգլիայի հյուսիս-արևմուտքում, Մեծ Մանչեսթեր վարչաշրջանում, մայրաքաղաքային Բոլթոն շրջանի վարչական կենտրոն (262 400 բնակիչ)։ Գտնվում է Մանչեսթերից 16 կիլոմետր հեռավորության վրա։


== Պատմություն ==
Քաղաքը սկիզբ է առել Լանկաշիր ճահճային տեղանքից, մինչև XIX դարի երկրորդ կեսերը ուներ շրջանի կարգավիճակ և կոչվում էր Bolton le Moors։ Տեքստիլ արդյունաբերության հնագույն (14-րդ դարից սկսած) կենտրոն է։ 1644 թվականին դարձավ քաղաքացիական պատերազմի մարտադաշտ։ Բոլթոնը գրավել էր կառավարության կողմը, ինչը ռոյալիստ շրջանում բերեց նրա վախճանին։ Ռուպերտ Պֆալցսկին գրավեց քաղաքը, որից հետո «Բոլթոնյան կոտորածի» ժամանակ սպանվեցին 1600 բնակիչներ։ Մինչև Երկրորդ համաշխարհային պատերազմի սկիզբը տեքստիլ արդյունաբերության կենտրոն էր։ Պրեմիեր լիգայում ներկայացված է «Բոլթոն Ուոնդերերս» ակումբը, որը 2011/2012 մրցաշրջանում դուրս է մնացել հետագա պայքարից՝ չկարողանալով հաղթահարել «Սթոք Սիթիի» արգելքը։


== Հայտնի մարդիկ ==
Մարշալ Կլաքսթոն (1811-1881) - բրիտանացի նկարիչ։
Թոմաս Մորան (ծնվ.1837) — բրիտանական արմատներով ամերիկացի նկարիչ։
Սառա Կոքս (ծնվ.1974) - լրագրող։


== Քույր քաղաքներ ==
 Լե-Ման, Ֆրանսիա (1967)
 Պադեբորն, Գերմանիա (1975)


== Արտաքին հղումներ ==
Քաղաքային խորհրդի կայքը (անգլ.)
Բոլթոնյան լուրեր (անգլ.)
Քաղաքի պատմությունը (անգլ.)
Հերհեր (Վայոց ձորի մարզ)

Անվան այլ կիրառումների համար տե՛ս՝ Հերհեր (այլ կիրառումներ)Հերհեր, գյուղ Հայաստանի Վայոց ձորի մարզում, մարզկենտրոնից 32 կմ արևելք, Արփա գետի աջակողմյան վտակ Հերհեր գետի միջին հոսանքի աջ կողմում։


== Բնակչություն ==
Հերհերի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի, կերային կուլտուրաների մշակությամբ և պտղաբուծությամբ։


== Պատմամշակութային կառույցներ ==
Հերհերից մոտ 1 կմ հյուսիս-արևելք գտնվում է VIII դարից հիշատակվող Սուրբ Սիոն մենաստանը՝ կազմված երկու եկեղեցուց և մատուռից։ Հերհերում՝ Սուրբ Սիոն միանավ եկեղեցին հնագույնն է (կառուցված կիսամշակ ավազաքարով) և ունի հայ ճարտարապետության համար եզակի հորինվածք, ուղղանկյուն թաղածածկ դահլիճը արևելքից և արևմուտքից ավարտվում է կիսաշրջանաձև աբսիդով։ Նրան հարավից կից Սուրբ Աստվածածին եկեղեցին (1282-1283) նույնպես միանավ է, թաղածածկ, արևելքում՝ երկու միմյանց հավասար կիսաշրջանաձև աբսիդներով։ Միանավ փոքրիկ մատուռը կից է Սուրբ Սիոն եկեղեցուն հյուսիսից։ Պարսպապատ մենաստանի գերեզմանոցում կան XIII-XVII դդ. արձանագրություններով խաչքարեր։ Գյուղամիջի Սուրբ Գևորգ եկեղեցին (XIX դար) երկու զույգ մույթերով եռանավ բազիլիկ է։
Հերհերից հարավ պահպանվել են կիսավեր Սուրբ Գրիգոր Լուսավորիչ մատուռը (1296) և Սուրբ Գևորգ (Չիքի վանք, 1297) փոքր եկեղեցին, իսկ մոտ 1 կմ հարավարևելյան, լեռան գագաթին՝ «Կապույտ» ոչ մեծ բերդը (XIII-XIV դարեր)։ Հերհերից 3 կմ հյուսիս, գյուղատեղիում պահպանվել է կիսամշակ բազալտով կառուցված եկեղեցու աբսիդը, որի մոտ, պատվանդանի վրա կանգուն են երկու քանդակազարդ խաչքարեր։ Գյուղատեղիի շրջակայքում կան 1282 թ. մեծ ու շքեղ խաչքար, XIII-XV դդ. պարզունակ քանդակներով ոչ մեծ խաչքարեր, կենցաղային թեմաներով քանդակազարդ տապանաքարեր։
Գյուղում կան X-XV դարերի խաչքարեր, 2 կմ հարավ՝ գյուղատեղի, իսկ 3 կմ հյուսիս՝ գյուղատեղի։


== Տես նաև ==
Հերհերի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==
Կուչեբիշ

Կուչեբիշ (ռուս.՝ Кучебищ), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոլգա գետի ձախ ափում՝ 23 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031726
Հիդրոլոգիական ուսումնասիրությունների կոդը - 110003172
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քյոփրուլուկ

Քյոփրուլուկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գառնիի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Գառնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 212 հուշարձան (24 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կալչինայա

Կալչինաիա  (իտալերեն՝ Calcinaia), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 10473 մարդ (ըստ 2008 թվականի տվյալների)։ Բնակչության միջին խտությունը՝ 699 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 56012։ Հեռախոսային կոդը՝ 0587։
Բնակավայրի հովանավորն է Սանտա Աբալդեսկան։


== Ժողովարդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0587 26541
Էլեկտրոնային հասցե։ info@comune.calcinaia.pi.it
Գլխավոր կայք։ http://www.comune.calcinaia.pi.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կատերինովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1925 թվականին։
2001 թվականի տվյալներով Կատերինովկա գյուղում բնակվում էր 60 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 181,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլչի Յար (այլ կիրառումներ)

Վոլչի Յար, կարող է վերաբերել՝

Վոլչի Յար - գյուղ, Ուկրաինայի Դոնեցկի մարզի Կրասնոլիմանի շրջանում
Վոլչի Յար - գյուղ, Ուկրաինայի Խարկովի մարզի Բալակլեյայի շրջանում
Վոլչի Յար - գյուղ, Ուկրաինայի Խարկովի մարզի Կուպյանսկի շրջանում
Վրոցլավի ազգային թանգարան

Վրոցլավի ազգային թանգարան (լեհ.՝ Muzeum Narodowe we Wrocławiu), ազգային թանգարան Վրոցլավում։ Հիմնադրվել է 1947 թվականին, համարվում է Լեհաստանի ազգային թանգարանի համակարգի գլխավոր մասնաճյուղերից մեկը։ Թանգարանում ներկայացված է երկրի ժամանակակից արվեստի ամենամեծ հավաքածուն։
Վրոցլավի թանգարանի հավաքածուն սերտորեն կապված է Երկրորդ համաշխարհային պատերազմից հետո Կենտրոնական Եվրոպայի սահմանային տեղաշարժերով։ Երկրորդ համաշխարհային պատերազմից անմիջապես հետո Խորհրդային Միության կողմից Լեհաստանի երկրորդ հանրապետության արևելան հատվածի բռնակցումից հետո Լեհաստանի արվեստի հավաքածուների մեծ մասը տեղափոխվեցին ԽՍՀՄ-ին միավորված քաղաքներից, այդ թվում Լվովից, Կիևից։ 1946 թվականին տեղափոխված մշակութային ժառանգությունը ներառում էր 17-19-րդ դարերի լեհական և եվրոպական կտավներ։ 1948 թվականին նոր վայրում բացված լեհական կտավների Վրոցլավի պատկերասրահը ներառում էր յուրացված թանգարանների ազգային գանձերը և խորհրդանշական իմաստ ուներ՝ մարդկանց հիշեցնելով, որ իրենք կրկին ապրում են Լեհաստանում։


== Մշտական ցուցադրություն ==
Թանգարանի մուտքը կիրակի օրերին անվճար է։ Տարբեր հարկերում տեղավորված չորս բաժիններում ներկայացված թանգարանի մշտական ցուցադրությունը բաժանվում է  ըստ արվեստի ժամանակաշրջանների և պատմական դարաշրջանների։ Ամենահին հավաքածուն «12-16-րդ դարերի սիլեզյան արվեստն է», որը ներկայացնում է սիլեզյան իշխանների գերեզմանները և Լեհաստանի միջնադարյան մշակույթի ամենաարժեքավոր գործերը։ Երկրորդ բաժնում ներկայացված է «16-19-րդ դարերի սիլեզյան արվեստը»՝ սիլեզյան վերածննդից մինչև ռոմանտիզմի շրջանի քանդակներ, կտավներ, դեկորատիվ արվեստի նմուշներ։ Հաջորդը «17-19-րդ դարերի լեհական արվեստի» բաժինն է, որտեղ ներկայացված են լեհական բարոկկոյի դիմանկարներ, այդ թվում Մարչելլո Բաչչարելլիի, Ջովաննի Անտոնիո Կանալետտոյի աշխատանքներից։ «17-19-րդ դարերի Եվրոպական արվեստ»  բաժնում ներկայացված են Պիտեր Բրեյգել Կրտսերը, Անոլո Բրոնզինոն, Կոզիմո Ռոսսելին, Ջովաննի Սանտին,  Լուկաս Կրանախ Ավագը, Պարիս Բորդոնեն, Ֆրանս Ֆլորիսը, Օզիաս Բեերտը, Յան Ֆրանս վան Բլումեն, Ֆրանսիսկո Սուրբարանը, Լովիս Կորինտը, Էլիզաբեթ Վիժե լը Բրոնը, Վասիլի Կանդինսկին։
Բացի այս ցուցադրությունները, թանգարանն ունի նաև «20-րդ դարի լեհական արվեստ» հավաքածուն, որտեղ ներկայացված են արվեստագետներ Տադեուշ Մալկովսկին, Ստանիսլավ Վիտկևիչը, Վլադիսլավ Ստրժեմինսկին, Հենրիկ Ստաժևսկին, Ալինա Շապոչնիկով, Տադեուշ Կանտորը, Եժի Նովոսելսկին, Յուզեֆ Շայնան, Մագդալենա Աբականովիչը։ Թանգարանի վերանորոգված ձեղնահարկում  2011 թվականի սեպտեմբերին բացվել է «Ժամանակակից արվեստի նոր պատկերասրահը»։


== Պատկերասրահ ==


== Տես նաև ==
Լեհաստանի ազգային թանգարան
Կրակովի ազգային թանգարան


== Ծանոթագրություններ ==
(1500) Յուվյասկյուլա

(1500) Յուվյասկյուլա (անգլ.՝ Jyvaskyla), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,242728 ա. մ., առավելագույնը մոտենում է 1,8165 ա. մ. հեռավորության վրա և հեռանում 2,669 ա. մ.։ Արեգակի շուրջ մեկ ամբողջական պտույտ է կատարում 1226,77 երկրային օրվա ընթացքում, իր ուղեծրով շարժվելով միջինում 0,293453 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,44° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1500) Յուվյասկյուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)